**Հետաքրքրության հայտ ներկայացնելու հրավեր**

**(Խորհրդատվական ծառայություններ-կազմակերպության ընտրություն)**

**Հայաստանի Հանրապետություն**

**Ծրագրի անվանումը՝** «Հիվանդությունների կանխարգելում և վերահսկում», 5222-ԱՄ

**Առաջադրանքի անվանումը՝** «ՀՀ Գեղարքունիքի մարզի «Մարտունու բժշկական կենտրոն» ՓԲԸ կառուցման շինարարական աշխատանքների տեխնիկական հսկողություն»

**Փաթեթի համարը (համաձայն գնումների պլանի)`** CR4/CQS/B-C/047-19

1. Հայաստանի Հանրապետությունը ֆինանսավորում է ստացել Համաշխարհային բանկից՝ «Հիվանդությունների կանխարգելում և վերահսկում» (փոխառություն թիվ 5222-ԱՄ) ծրագրի ծախսերը հոգալու համար և նախատեսում է այդ միջոցների մի մասն ուղղել խորհրդատվական ծառայությունների` **«ՀՀ Գեղարքունիքի մարզի «Մարտունու բժշկական կենտրոն» ՓԲԸ կառուցման շինարարական աշխատանքների տեխնիկական հսկողություն», CR4/CQS/B-C/047-19**  իրականացման համար:
2. Խորհրդատվական ծառայությունները ներառում են:

Խորհրդատուն պետք է վերահսկի աշխատանքների իրականացման ամբողջ ընթացքը մինչև վերջիններիս ամբողջական ավարտը և Պատվիրատուի կողմից Ծրագրի վերջնական ընդունումը: Բոլոր իրականացրած աշխատանքները պետք է համապատասխանեն ճարտարապետական և ինժեներական նախագծերին և տեխնիկական մասնագրերին, շինարարական աշխատանքների համապատասխանությունը շինարարության տեղական օրենքներին, գործող նորմերին և ստանդարտներին, կանոններին և կարգավորումներին, ինչպես նաև Խորհրդատուն պետք է վերահսկի բնապահպանական խնդիրներին ներկայացվող պահանջների ապահովումը: Աշխատանքների ավելի մանրամասն նկարագիրը և այլ պայմանները ներկայացված են կից` տեխնիկական առաջադրանք բաժնում։

1. Պայմանագրի ստորագրման ժամկետ է նախատեսվում` 2020թ. փետրվարը: Մեկնարկի նամակը ստանալուց հետո Խորհրդատուն պետք է տեղակայվի շինհրապարակում 5 օրվա ընթացքում: Աշխատանքների իրականացման ակնկալվող ժամանակահատվածը քսանչորս (24) ամիս է։
2. Սույնով ՀՀ Առողջապահության նախարարության «Առողջապահական ծրագրերի իրականացման գրասենյակ» պետական հիմնարկը («Պատվիրատու») հրավիրում է իրավասու խորհրդատվական կազմակերպություններին («Խորհրդատուներ») ներկայացնել հետաքրքրության հայտը վերոնշյալ ծառայությունների մատուցման վերաբերյալ: Նշված ծառայությունները տրամադրելու նպատակով մրցույթի մասնակիցները պետք է ներկայացնեն տեղեկատվություն պահանջվող որակավորման և համապատասխան փորձի վերաբերյալ (կազմակերպության մասին տեղեկատվություն, նմանատիպ ծառայությունների տրամադրման փորձ, նկարագրություն, ծառայությունների տրամադրման հնարավորություն, բրոշուրներ և այլն): Աշխատակազմի աշխատանքային ինքնակենսագրությունները տվյալ փուլում պետք չի ներկայացնել։
3. **Կարճ ցուցակի կազմման չափանիշներն են՝**

* **Խորհրդատուի ընդհանուր աշխատանքային փորձը շինարարական աշխատանքների որակի տեխնիկական հսկողության ոլորտում վերջին 7 տարիների ընթացքում;**
* **Վերջին 5 տարիների ընթացքում նմանատիպ պայմանագրերի իրականացում, որոնց շրջանակներում կազմակերպությունը իրականացրել է (բարեհաջող ավարտված) ընդհանուր ծավալով (առավելագույնը 2 պայմանագիր) առնվազն 4700քմ մակերեսով հասարակական և բնակելի նշանակության շենքերի վերակառուցման և/կամ կառուցման շինարարական աշխատանքների տեխնիկական հսկողություն:**

1. Խորհրդատու ընկերությունների ուշադրությունն ենք հրավիրում Համաշխարհային բանկի ուղեցույցների` *Համաշխարհային բանկի փոխառուների կողմից ՎԶՄԲ-ի փոխառությունների և ՄԶԸ-ի վարկերի և դրամաշնորհների շրջանակներում* *խորհրդատուների ընտրություն և վարձում*, («Խորհրդատուների ընտրության ուղեցույց»), (Հունվար 2011, վերանայված Հուլիս 2014), 1.9 կետի վրա, որով սահմանվում է Համաշխարհային բանկի քաղաքականությունը շահերի բախման վերաբերյալ:
2. Խորհրդատուի ընտրությունը կիրականացվի Համաշխարհային բանկի` «Խորհրդատուների ընտրության ուղեցույց»-ի, (Հունվար 2011, վերանայված Հուլիս 2014) 3.7 կետում սահմանված «Կազմակերպության որակավորման վրա հիմնված ընտրություն» (CQS) ընթացակարգին համաձայն:
3. Իրավասու խորհրդատուները կարող են համագործակցել միմյանց հետ՝ **Համատեղ ձեռնարկության (ՀՁ) կամ ենթախորհրդատուի ձևով`** իրենց որակավորումը բարձրացնելու նպատակով *(այս դեպքում խնդրում ենք նշել համագործակցության ձևը օր․՝ ՀՁ կամ ենթախորհրդատու, ինչպես նաև ընտրել առաջին գործընկերոջը)։*
4. Լրացուցիչ տեղեկություններ ստանալու համար կարող եք դիմել ստորև նշված հասցեով աշխատանքային օրերին` 09:00-ից մինչև 18:00 ընկած ժամանակահատվածում։
5. Հետաքրքրության հայտը պետք է ներկայացվի **Հայերեն** լեզվով, էլեկտրոնային (**Adobe PDF format**) տարբերակով՝ ստորև նշված հասցեով, ոչ ուշ քան **2020թ-ի Հունվարի 29-ը**: Հետաքրքրության հայտում պետք է հստակ նշված լինի **«ՀՀ Գեղարքունիքի մարզի «Մարտունու բժշկական կենտրոն» ՓԲԸ կառուցման շինարարական աշխատանքների տեխնիկական հսկողություն», CR4/CQS/B-C/047-19։**

*ՀՀ ԱՆ Առողջապահական ծրագրերի իրականացման գրասենյակ ՊՀ*

*49/4, Կոմիտասի պող., Երևան 0051, ՀՀ*

*Տնօրենի պաշտոնակատար` պրն Հովակիմ Պոդոսյան,*

*Հեռ. (+374 10) 297536, 297537*

*էլ-հասցե`* [*Hovakim.podosyan@healthpiu.am*](mailto:Hovakim.podosyan@healthpiu.am)*;* [*Kristine.ghambaryan@healthpiu.am*](mailto:Kristine.ghambaryan@healthpiu.am)*;* [*procurement@healthpiu.am*](mailto:procurement@healthpiu.am)

*կայք՝* [*www.healthpiu.am*](http://www.healthpiu.am)

**ՏԵԽՆԻԿԱԿԱՆ ԱՌԱՋԱԴՐԱՆՔ**

# «ՀՀ Գեղարքունիքի մարզի «Մարտունու բժշկական կենտրոն» ՓԲԸ կառուցման շինարարական աշխատանքների տեխնիկական հսկողություն» CR4/CQS/B-C/047-19

1. **ՆԵՐԱԾՈՒԹՅՈՒՆ**

1.1 Հայաստանի Հանրապետությունը (ՀՀ) Առողջապահության նախարարության (ԱՆ) «Առողջապահական ծրագրերի իրականացման գրասենյակ» պետական հիմնարկի (ՊՀ) միջոցով իրականացնում է «Հիվանդությունների կանխարգելում և վերահսկում» 5222-ԱՄ ծրագիրը: Ծրագիրը ֆինանսավորվում է Համաշխարհային Բանկի (ՀԲ) կողմից տրամադրված վարկային միջոցներով, որոնց մի մասը ՀՀ-ը նախատեսում է ուղղել ՀՀ Գեղարքունիքի մարզի «Մարտունու բժշկական կենտրոն» ՓԲԸ-ի (Մարտունու ԲԿ) նոր տիպային մասնաշենքի կառուցման աշխատանքներին: Մարտունու նորակառույց ԲԿ-ը լինելու է մեկհարկանի շինություն նկուղային հարկով` բաղկացած վեց մասնաշենքից, որտեղ տեղակայված կլինեն հիվանդանոցային և պոլիկլինիկական ծառայությունները: Վեց նոր մասնաշենքերն ունենալու են տարբեր ներքին հատակագծեր` համաձայն յուրաքանչյուր շենքում տրամադրվող ծառայության ֆունկցիոնալ պահանջների: Կենտրոնի տարածքում կկառուցվի կաթսայատուն և ուղղաթիռի վայրէջքի համար նախատեսված հրապարակ:

1.2 Ծրագրի շրջանակներում նախատեսվում է իրականացնել ԲԿ-ի առկա էլեկտրական ենթակայանի վերակառուցման և վերազինման, արտաքին և ներքին ինժեներական ցանցերի և ենթակառուցվածքների աշխատանքները, ինչպես նաև ընդհանուր տարածքի բարեկարգման աշխատանքները:

1.3 Ծրագրի իրականացման նպատակով` Առողջապահական ծրագրերի իրականացման գրասենյակ ՊՀ-ը նախատեսում է ընտրել Խորհրդատու, որը կիրականացնի կառուցվող ԲԿ-ի բոլոր շինարարական աշխատանքների տեխնիկական հսկողությունը:

1.4 Խորհրդատուի ընտրությունը կիրականացվի Համաշխարհային բանկի` «Խորհրդատուների ընտրության ուղեցույց»-ի, (Հունվար 2011, վերանայված Հուլիս 2014) 3.7 կետում սահմանված «Կազմակերպության որակավորման վրա հիմնված ընտրություն» (CQS) ընթացակարգին համաձայն:

1.5 Խորհրդատուի հետ կկնքվի «Ժամանակի հիման վրա վճարումներ» պայմանագիրը:

1. **ԱՌԱՋԱԴՐԱՆՔԻ ՆՊԱՏԱԿԸ**

2․1 Տեխնիկական հսկողությունը պետք է իրականացվի ՀՀ քաղաքաշինության նախարարության 28.04.1998թ. N44 «Շինարարության որակի տեխնիկական հսկողության իրականացման հրահանգ»-ի հիման վրա:

2.2 Տեխնիկական հսկողության նպատակներն են ապահովել.

- իրականացվող շինարարական աշխատանքների համապատասխանությունը ճարտարապետաինժեներական նախագծերին և տեխնիկական մասնագրերին, ինչպես նաև համապատասխանության փաստաթղթային ձևակերպումը,

- բոլոր աշխատանքների իրականացումը համաձայն շինարարության, բնապահպանական և աշխատանքային անվտանգության ոլորտները կարգավորող տեղական օրենսդրության պահանջների։

1. **ԱՇԽԱՏԱՆՔԻ ՆԿԱՐԱԳԻՐԸ** 
   1. ԸՆԴՀԱՆՈՒՐ ԴՐՈՒՅԹՆԵՐ

3.1.1 Տեխնիկական հսկողության պայմանագիրը ստորագրելուց և Մեկնարկի նամակը ստանալուց հետո, 5 օրվա ընթացքում, հաղթող ճանաչված Խորհրդատուն պետք է տեղակայվի շինհրապարակում: Տեխնիկական հսկողության աշխատանքները կմեկնարկեն տեղակայման պահից: Ծրագրի իրականացման ակնկալվող տևողությունը քսանչորս (24) ամիս է: Այդուհանդերձ, Խորհրդատուի պայմանագրային պարտավորություները կշարունակեն ուժի մեջ մնալ մինչև ավարտված շինարարական աշխատանքների փաստաթղթային ձևակերպման ակտի վավերացումը, հայտնաբերված թերությունների վերացումը, ավարտական ակտերի կազմումը և շինարարության պայմանագրի ավարտը:

3.1.2 Խորհրդատուն պետք է ապահովի իր մշտական ներկայությունը շինհրապարակում` աշխատանքային ժամերին ամենօրյա այցելությամբ ի դեմս խորհրդատվական խմբի անդամ Շինհրապարակի Տեխնիկական Հսկիչի (ՇՏՀ), որը պատասխանատու է շինհրապարակում ընթացող բոլոր գործողությունների շարունակական տեխնիկական հսկողության համար: Ըստ անհրաժեշտության, ՇՏՀ-ը պետք է ներգրավի խորհրդատվական խմբի անդամ մասնագետներին` վերջիններիս մասնագիտական ոլորտին առնչվող տեխնիկական խնդիրների վերաբերյալ խորհրդատվություն ստանալու նպատակով: ՇՏՀ-ը պետք է արձանագրի շինհրապարակում տեղի ունեցող բոլոր գործընթացները` ներառյալ տեխնիկական, օրենսդրական և անվտանգության խնդիրների վերաբերյալ կայացված որոշումները:

3.1.3 ՇՏՀ-ը պետք է պարբերաբար կազմակերպի Հանդիպումներ շինհրապարակում` Պատվիրատուի, Խորհրդատուի, նախագծողի (հեղինակային հսկողություն իրականացնող), կապալառուի ու ենթակապալառուների (եթե առկա են) լիազոր ներկայացուցիչների մասնակցությամբ, կազմի Հանդիպումների օրակարգը (անհրաժեշտության դեպքում), ինչպես նաև հանդիպման արձանագրությունը (անհրաժեշտության դեպքում): Խորհրդատուն պետք է պատրաստի և Պատվիրատուին ներկայացնի ամսական ամփոփ հաշվետվություններ, որոնք կարտացոլեն հաշվետու ամսվա ընթացքում հայտնաբերված բոլոր խնդիրները և դրանց համաձայնեցված լուծումները: Շինհրապարակում կայացած հանդիպման արձանագրությունը պետք է կցվի ամսական ամփոփ հաշվետվությանը: Խորհրդատուի ամփոփ ամսական հաշվետվությունների հիման վրա Պատվիրատուն կկատարի վճարումներ համաձայն կատարողականի:

3.1.4 Տեխնիկական հսկողությունը պետք է ապահովի, որպեսզի կատարված աշխատանքների որակը, ձեռք բերված նյութերը, կառույցները և իրերը, ինչպես նաև աշխատանքները կատարելու տեխնոլոգիական պահանջները համապատասխանեն ճարտարապետական և ինժեներական նախագծի մասնագրերին ու ծավալաթերթին, գործող կանոններին և կառավարության կողմից սահմանված չափանիշներին, ինչպես նաև Պատվիրատուի կողմից հաստատված շինանյութերի նմուշներին:

3.1.5 Տեխնիկական հսկողությունը պետք է իրականացվի շարունակական ստուգումների միջոցով և գրավոր փաստաթղթավորվի` հիմնվելով փորձարկումների արդյունքների, ձեռք բերված ապրանքների տեխնիկական փաստաթղթերի և վկայականների, քանակների չափման և լուսանկարների վրա: Պատվիրատուի հետ խորհրդակցելով` շինհրապարակում Խորհրդատուն պետք է ստուգի և ընդունի շինանյութեր և ձեռք բերված այլ իրեր: Տեխնիկական հսկողությունը պետք է հավաստիանա, որ շինհրապարակում բոլոր գործողություններն իրականացվում են շինարարության, բնապահպանական և աշխատանքային անվտանգության ոլորտները կարգավորող օրենսդրության շրջանակներում:

* 1. ՀԻՄՆԱԿԱՆ ԴՐՈՒՅԹՆԵՐ

3.2.1 Հիմնական դրույթները ներառում են Խորհրդատուի հետևյալ պարտականությունները (որը սակայն չի սահմանափակվում):

3.2.2 Ապահովել ՇՏՀ-ի (ավագ մասնագետի) ամենօրյա և մշտական այցելություն շինհրապարակ՝ շինարարական աշխատանքների իրականացման ողջ ընթացքում:

3.2.3 Մասնակցել շենքերի և շինությունների առանցքների նշահարմանը, շինարարության ընթացքում ստուգել ճիշտ տեղակայումը և չափագրել գեոդեզիական նիշերը:

3.2.4 Պարբերաբար ստուգել բոլոր կատարված շինմոնտաժային աշխատանքների որակն ու տեխնոլոգիական հերթականությունը, նրանց համապատասխանությունը նախագծին և մասնագրերին, շինարարական նորմերին և կանոններին, հատուկ աշխատանքների տեխնիկական պայմաններին:

3.2.5 Ստուգել շինարարությունում օգտագործվող նյութերի, շինվածքների, կոնստրուկցիաների և ինժեներական սարքավորումների որակը հաստատող սերտիֆիկատները և դրանց վավերականությունը, լաբորատոր փորձարկումների և վերլուծությունների գոյությունը: Նախագծին ու մասնագրերին անհամապատասխանության դեպքում, արգելել դրանց օգտագործումը՝ այն ձևակերպելով համապատասխան ակտերով:

3.2.6 Կապալառուի կողմից վարվող շինարարության ընդհանուր մատյանում նշել նկատողությունները և դիտողությունները, հայտնաբերված թերությունները և դրանց վերացման մասին համապատասխան ժամկետների սահմանման գրառումները:

3.2.7 Մասնակցել հեղինակային հսկողության, պետական քաղաքաշինական հսկողության և այլ լիազորված մարմինների կողմից անցկացվող շինարարության որակի ստուգումներին և հետևել հայտնաբերված թերությունների ժամանակին վերացմանը:

3.2.8 Պատրաստել աշխատանքների ընթացքի և հայտնաբերված թերությունների վերաբերյալ մշտական թարմացվող տեղեկատվություն` ամսական կտրվածքով:

3.2.9 Սառեցված (կոնսերվացված) կամ դադարեցված շինարարական օբյեկտների առկայության դեպքում մասնակցել վերջիններիս ընդունմանը, ինչպես նաև ակտով նրանց հանձնմանն իրականացնող կազմակերպություն (ԻԿ)` նշելով այդ օբյեկտների տեխնիկական վիճակը:

3.2.10 Մասնակցել ինժեներական կոմունիկացիաների և կառույցների, խողովակաշարերի, էլեկտրասարքավորումների փորձարկումներին, հետևել/ապահովել դրանց համապատասխանությանը նախագծին և մասնագրերին, ընդունված նորմերին ու ստանդարտներին և ստորագրել համապատասխան փորձարկման ակտեր:

3.2.11 Հսկել վարվող շինարարության ընդհանուր մատյանը, կատարված աշխատանքների ընթացքը, շինհրապարակ ներմուծվող կոնստրուկցիաների, իրերի, նյութերի քանակը և որակը:

3.2.12 ԻԿ-ի և կապալռուի հետ համատեղ կազմել և վավերացնել ծածկվող աշխատանքների ընդունման ակտերը, դրանք ներկայացնել Պատվիրատուին մինչև համապատասխան կատարողականի վավերացումը:

3.2.13 Վավերացնել կապալառուի կողմից կազմված և վճարման ներկայացվող կատարողական ակտերը և դրանց ուղեկցող փաստաթղթերը, նախապես ստուգելով և մանրամասն չափագրելով կապալառուի կողմից ներկայացված ակտի բոլոր ծավալները: Խորհրդատուն ամբողջությամբ պատասխանատու է կատարողական ակտում բերված աշխատանքների ծավալների իսկության և որակի համար:

3.2.14 Արձանագրել և պատվիրատուին ներկայացնել պայմանագրային ծավալներից ավել կամ դրանցից դուրս անհրաժեշտ կատարվելիք աշխատանքների ծավալները՝ տալով դրանց կատարման անհրաժեշտության համար մասնագիտական եզրակացություն զեկուցագրի տեսքով:

3.2.15 Հետևել շինարարական աշխատանքների ամբողջ ընթացքում դրանց կատարմանը՝ համաձայն կազմված Բնապահպանական և սոցիալական կառավարման պլանի և լրացնել համապատասխան աղյուսակներ, որոնք կտրամադրվեն Պատվիրատուի կողմից:

3.2.16 Ստուգել շինարարի կողմից լրացվող տեխնիկական անվտանգության մատյանի օրական գրառումները և դրանց կատարումը:

3.2.17 Լաբորատոր փորձարկումների բացասական արդյունքների դեպքում, ընտրանքային եղանակով Խորհրդատուն պարտավոր է սեփական միջոցներով ձեռնարկել դրանց կրկնակի ստուգումը համապատասխան **Հավելված 1-ի**:

3.2.18 Ստորագրել շինարարության ավարտական ակտերը: Ակտերը չվավերացնելու դեպքում եռօրյա ժամկետում գրավոր ներկայացնել պատճառները:

3.2.19 Պատվիրատուին ներկայացնել ամսական հաշվետվություն, համաձայն Խորհրդատուի հաշվետվություններ կետի:

3.2.20 Շենքերի և կառույցների կայունությանը և հուսալիությանը սպառնացող թերությունների հայտնաբերման դեպքում անհապաղ տեղյակ պահել Պատվիրատուին:

3.2.21 Չընդունել հաստատված նախագծերի, մասնագրերի, շինարարական նորմերի և կանոնների խախտումներով կամ անորակ նյութերով, շինվածքներով կամ կոնստրուկցիաներով կատարված շինարարական-մոնտաժային աշխատանքները:

3.2.22 Ապահովել ջրամատակարարման և կոյուղու մասնագետների, Էլեկտրատեխնիկի, ջեռուցման և օդափոխության, գազամատակարարման, կապի և ցանցի մասնագետների (տեխնիկական հսկիչներ#1, 2, 3, 4, 5), ինչպես նաև բնապահպանի այցելությունները շինհրապարակ, որոնք պետք է կատարեն հսկիչ չափագրումներ, ստուգեն տեղադրված համակարգերի համապատասխանությունը նախագծին և ՀՀ-ում գործող նորմատիվատեխնիակական պահանջներին, մասնակցեն փորձարկումներին, ձևակերպեն և հաստատեն իրենց պատասխանատու համապատասխան բաժինների կատարողական ակտերը և թաքնված աշխատանքների ակտերը:

1. **ԽՈՐՀՐԴԱՏՈՒԻ ՀԱՇՎԵՏՎՈՒԹՅՈՒՆՆԵՐԸ** 
   1. **ԾՐԱԳՐԻ ՍԿԶԲՆԱԿԱՆ ՀԱՇՎԵՏՎՈՒԹՅՈՒՆ**

Շինհրապարակում տեղակայվելուց անմիջապես հետո Խորհրդատուն պետք է պատրաստի և Պատվիրատուին ներկայացնի Ծրագրի Սկզբնական Հաշվետվություն (ԾՍՀ): ԾՍՀ-ը պետք է ներառի նախագծային ամբողջական փաթեթի, այն է` ճարտարապետական և ինժեներական նախագծերի և մասնագրերի գնահատում, ինչպես նաև նախագծի իրականացմանն առնչվող այլ ասպեկտներ, այն է` տեղանքի պայմաններ և ծրագրի ավարտման ժամկետներ: ԾՍՀ-ը պետք է արտացոլի Խորհրդատուի կողմից հայտնաբերված բոլոր խնդիրները, որոնք կարող են խնդիր հանդիսանալ ծրագրի իրականացման ընթացքում, և առաջարկի դրանց լուծման պրոակտիվ ուղիներ:

ԾՍՀ-ը պետք է ներկայացվի Պատվիրատուին` վերջինիս մեկնաբանություններն և/կամ հաստատումը ստանալու, ոչ ուշ քան Խորհրդատուի` շինհրապարակում տեղակայվելու օրվանից երկու (2) շաբաթ հետո: ԾՍՀ-ը պետք է ներկայացվի Հայերեն լեզվով Էլեկտրոնային և թղթային տարբերակով՝ 2 (երկու) օրինակից։

* 1. **ԱՄՍԱԿԱՆ ԱՄՓՈՓ ՀԱՇՎԵՏՎՈՒԹՅՈՒՆ**

Խորհրդատուն պետք է Պատվիրատուին ներկայացնի Ամսական Ամփոփ Հաշվետվություն (ԱԱՀ), որում կարտացոլվեն հաշվետու ամսվա ընթացքում իրականացված բոլոր շինարարական աշխատանքները և այլ միջոցառումները:

ԱԱՀ-ը պետք է ներառի ամփոփ տեղեկատվություն շինարարության առաջընթացի, ծախսերի, հայտնաբերված խնդիրների և դրանց լուծումների, կազմված թաքնված աշխատանքների և փորձարկումների ակտերի, ինչպես նաև կապալառուի կողմից կատարված աշխատանքների գնահատման վերաբերյալ: ԱԱՀ-ում պետք է արտացոլվեն նաև հեղինակային հսկողության ընթացքում արձանագրված շեղումները և դրանց վերացման մասին գրառումները, նախագծանախահաշվային փաթեթներից (ՆՆՓ) շեղումները, եթե դրանք առկա են, ՆՆՓ-երում կատարված փոփոխությունները, ներկայացված ապրանքների որակի համապատասխանության սերտիֆիկատները, կատարված լաբորատոր փորձարկումների աղյուսակը և դրանց արդյունքները, ինչպես նաև մասնագիտական եզրակացություն լաբորատոր փորձարկումների արդյունքների մասին, լուսանկարներ և այլն։ Ընդ որում, հաշվետվության մեջ գրառումները պետք է կատարեն բոլոր այն տեխնիկական հսկիչները` համաձայն նախորոք հաստատված ցանկի, ովքեր պատասխանատու են շինարարության համապատասխան ոլորտում կատարված աշխատանքների համար` բնակելի, հասարակական և արտադրական, հիդրոտեխնիկական, էներգո, գազամատակարման և կապի և ցանցի՝ վավերացնելով հաշվետվության համապատասխան բաժինը: Հաշվետվությանը պետք է կցված լինի համապատասխան մասնագետների կատարած այցելությունների կամ մշտական ներկայությունն արձանագրող աղյուսակ, դրույքաչափերով և վարձատրությունների չափով: Հաշվետվությանը կկցվեն նաև Շինարարության Գրանցամատյանի գրառումները և Շինհրապարակային Հանդիպումների արձանագրությունները: Հաշվետվությունը պետք է ներառի շինարարական աշխատանքների առաջընթացի և աշխատանքային գրաֆիկների ու պայմանագրային ժամկետների համապատասխանության գնահատում: Հաշվետվություններում արտացոլված ամբողջ տեղեկատվությունը և տվյալները պետք է ստուգվեն Պատվիրատուի կողմից։

**4.2.1** **Շինարարության Գրանցամատյան**

Կապալառուն պատրաստում և վարում է Շինարարության Գրանցամատյանը (ՇԳՄ), որտեղ յուրաքանչյուր օր գրանցվում են շինհրապարակում կատարվող բոլոր գործողությունները: Շինարարության Գրանցամատյանի գրառումները վերահսկվում են ՇՏՀ կողմից։ Բացի այդ, գրանցամատյանում գրառումներ պետք է կատարվեն նաև տեխնիկական հսկիչների կողմից, որոնք այցելում են շինհրապարակ՝ իրենց տեխնիկական մասնագիտացման շրջանակներում որոշակի շինարարական աշխատանքներ ստուգելու համար:

**4.2.2 Հանդիպումներ շինհրապարակում**

Ծրագրի իրականացման ողջ ընթացքում շինհրապարակում պարբերաբար պետք է տեղի ունենան հանդիպումներ: Շինհրապարակում հանդիպումները պետք է վարի ՇՏՀ-ը, ով պատասխանատու է հանդիպման օրակարգի (անհրաժեշտության դեպքում) նախապատրաստման համար: Շինհրապարակում հանդիպումների մասնակիցները պետք է լինեն Պատվիրատուի, Խորհրդատուի, նախագծողի (հեղինակային հսկողություն իրականացնող), կապալառուի ու ենթակապալառուների (եթե առկա են) լիազոր ներկայացուցիչները, որոնք նախորդ շաբաթվա ընթացքում աշխատել են ծրագրի իրականացման վրա, կամ աշխատելու են հաջորդ շաբաթվա ընթացքում: Բացի այդ, շինհրապարակի հանդիպումներին պետք է մասնակցեն նաև ընթացիկ աշխատանքներին առնչվող տեխնիկական հսկիչները:

Շինհրապարակում հանդիպումների օրակարգը (առկայության դեպքում).

Շինհրապարակում յուրաքանչյուր հանդիպման օրակարգը պետք է ներառի (որը չի սահմանափակվում)`

- մասնակիցների ցանկ,

- նախորդ հանդիպման արձանագրության հաստատում,

- նախորդ հանդիպման ժամանակ արձանագրված և քննարկված խնդիրների լուծման ուղղությամբ ձեռնարկված միջոցառումներ,

- ընթացիկ հանդիպման ժամանակ արձանագրված և քննարկված խնդիրներ,

- աշխատանքների առաջընթացը,

- այլ հարցեր:

Շինհրապարակում հանդիպումների վարման կարգը.

Շինհրապարակում յուրաքանչյուր հանդիպման ընթացքում քննարկվելիք հարցերը պետք է ներառեն (որը չի սահմանափակվում)`

- նախորդ հանդիպումների արձանագրությունների հաստատում (առկայության դեպքում),

- ընթացիկ աշխատանքները և առաջընթացը` աշխատանքային պլանի համեմատ,

- շինհրապարակում առկա աշխատուժը` քանակը և կազմը,

- մատակարարված շինանյութերը` վկայագրերը և դրանց հաստատման կարգավիճակը,

- լաբորատոր պայմաններում և շինհրապարակում անցկացված փորձարկումները` փաստաթղթավորված արդյունքները և դրանց հաստատման կարգավիճակը,

- մասնագետների կողմից իրականացված աշխատանքների ստուգումները` արձանագրված արդյունքները և դրանց հաստատման կարգավիճակը,

- կատարված աշխատանքների համար վճարումները` համապատասխան փաստաթղթերը և դրանց հաստատման կարգավիճակը,

- իրականացվելիք աշխատանքները` արձանագրված խնդիրները և պահանջվող լուծումները,

- բնապահպանական միջոցառումները` արձանագրված խնդիրները և պահանջվող լուծումները,

- աշխատանքային անվտանգության ապահովման միջոցառումները` արձանագրված խնդիրները և պահանջվող լուծումները,

- այլ հարցեր:

ՇՏՀ-ը պետք է կազմի հանդիպման արձանագրությունը (անհրաժեշտության դեպքում)` ներկայացնելով հանդիպման յուրաքանչյուր մասնակցին մեկնաբանությունների և/կամ հաստատման համար:

Ծառայությունները մատուցելու ողջ ընթացքում Խորհրդատուն պետք է ներկայացնի Ամսական Ամփոփ Հաշվետվություններ Պատվիրատուին` վերջինիս մեկնաբանություններն և/կամ հաստատումը ստանալու համար։ Ամսական Ամփոփ Հաշվետվությունները պետք է ներկայացվեն Հայերեն լեզվով Էլեկտրոնային և թղթային տարբերակով՝ 2 (երկու) օրինակից՝ հաջորդող ամսվա առաջին շաբաթվա ընթացքում:

* 1. **ԾՐԱԳՐԻ ԱՎԱՐՏԱԿԱՆ ՀԱՇՎԵՏՎՈՒԹՅՈՒՆ**

Պայմանագրով նախատեսված շինարարական աշխատանքների ավարտից անմիջապես հետո Խորհրդատուն պետք է օժանդակի Պատվիրատուին` աշխատանքները կապալառուից ընդունելու գործում: Այնուհետև, Խորհրդատուն Պատվիրատուին պետք է օժանդակի ավարտական ակտերի կազմման և պայմանագրի ավարտի գործընթացին: Ծրագրի Ավարտական Հաշվետվությունը (ԾԱՀ) պետք է ներառի (որը սակայն չի սահմանափակվում) ճարտարապետական/ինժեներական նախագծերի, մասնագրերի ու ծավալների, փոփոխված պատվերների, փոփոխությունների ու լրացումների ցանկը, ինչպես նաև ծրագրի իրականացման ողջ ընթացքի ամփոփ նկարագիրը: ԾԱՀ-ին պետք է կցվի Թերությունների Ցանկ, որում կնշվի(են) թերությունների վերացման միջոցառումները և ավարտման ժամկետները: ԾԱՀ-ը պետք է ստորագրվի Խորհրդատվական Խմբի Ղեկավարի, ՇՏՀ-ի և բոլոր համապատասխան տեխնիկական փորձագետների կողմից, ովքեր ներգրավված են եղել ծրագրի իրականացման մեջ:

ԾԱՀ-ը պետք է ներկայացվի Պատվիրատուին` վերջինիս մեկնաբանություններն և/կամ հաստատումը ստանալու, շինարարական աշխատանքների ավարտից տաս (10) օր հետո: ԾԱՀ-ը պետք է ներկայացվի Հայերեն լեզվով Էլեկտրոնային և թղթային տարբերակով՝ 2 (երկու) օրինակից։

1. **ԽՈՐՀՐԴԱՏՈՒԻ ՄԱՍՆԱԳԵՏՆԵՐԻ ԿԱԶՄԸ**

5.1 Խորհրդատուի պարտականությունն է տրամադրել լիարժեք մասնագիտական տեխնիկական հսկողություն, որն անհրաժեշտ է աշխատանքների պատշաճ իրականցման համար ծրագրի ողջ ընթացքում: Խորհրդատուների թիմում ընդգրկված բոլոր մասնագետները սահմանված կարգով պետք է ունենան համապատասխան որակավորում` տրված ՀՀ ԿԱ քաղաքաշինության պետական կոմիտեի լիցենզավորման մարմնի կողմից` համաձայն սահմանված կարգի: Մասնագետների կազմն ներկայացված է ստորև․

*Հիմնական անձնակազմ*

1. Խմբի ղեկավար (ճարտարագետ) (1 անձ)
2. Գլխավոր մասնագետ (ճարտարագետ-կոնստրուկտոր) (1 անձ)
3. Շինհրապարակի Տեխնիկական Հսկիչ (ավագ մասնագետ) (1անձ)
4. Ջրամատակարարման և կոյուղու մասնագետ (տեխնիկական հսկիչ#1) (1անձ)
5. Էլեկտրատեխնիկ (տեխնիկական հսկիչ#2) (1անձ)
6. Ջեռուցման և օդափոխության մասնագետ (տեխնիկական հսկիչ#3) (1անձ)
7. Գազամատակարարման մասնագետ (տեխնիկական հսկիչ#4) (1անձ)
8. Կապի և ցանցի մասնագետ (տեխնիկական հսկիչ#5) (1անձ)
9. Բնապահպան (1անձ)

5.1.1 **Խմբի ղեկավար**-Պետք է ունենա բարձրագույն կրթություն շինարարության ոլորտում, առնվազն 7 տարվա աշխատանքային փորձ (վերջին տարիների ընթացքում) շինարարության տեխնիկական հսկողության մասով:

Խմբի ղեկավարը պետք է համակարգի իր բոլոր մասնագետների աշխատանքները, ապահովի հաշվետվությունների ընթացքը, տա հանձնարարականներ իր խմբին և մշտական կապ հաստատի Պատվիրատուի հետ:

5.1.2 **Գլխավոր մասնագետ-**Պետք է ունենա բարձրագույն կրթություն արդյունաբերական քաղաքացիական շինարարության ոլորտում, ունենա առնվազն 7 տարվա աշխատանքային փորձ (վերջին տարիների ընթացքում), որից առնվազն 2 տարվա փորձ առողջապահական հաստատությունների շինարարական տեխնիկական հսկողության բնագավառում, ունենա համապատասխան որակավորում բնակելի, հասարակական և արտադրական ոլորտի շինարարությունների տեխնիկական հսկողության` տրված ՀՀ ԿԱ քաղաքաշինության պետական կոմիտեի լիցենզավորման մարմնի կողմից` համաձայն սահմանված կարգի:

5.1.3 **Շինհրապարակի Տեխնիկական Հսկիչ -** Պետք է ունենա բարձրագույն կրթություն շինարարության ոլորտում, առնվազն 3 տարվա աշխատանքային փորձ (վերջին տարիների ընթացքում) բնակելի, հասարակական և արտադրական շինարարությունների տեխնիկական հսկողության մասով:

5.1.4 **Տեխնիկական հսկիչներ (#1, 2, 3, 4, 5)**

Ջրամատակարարման և կոյուղու, Էլեկտրատեխնիկ, ջեռուցման և օդափոխության, գազամատակարարման, կապի և ցանցի մասնագետները պետք է ունենան համապատասխան ոլորտներում 3 տարվա աշխատանքային փորձ (վերջին տարիների ընթացքում), ինչպես նաև շինարարական որոլտի բարձրագույն կրթություն:

5.1.5 **Բնապահպան**

Բնապահպանը պետք է ունենան 3 տարվա համապատսխան աշխատանքային փորձ (վերջին տարիների ընթացքում), ինչպես նաև բարձրագույն կրթություն համապատասխան ոլորտում:

**ՀԱՎԵԼՎԱԾ 1**

Լաբորատոր փորձարկումների պարտադիր աղյուսակը (որը չի սահմանափակվում) պետք է նարառի․

1. Շենքերի և ճանապարհների հիմնատակերի կրողունակության ստուգում;
2. Բետոնացման աշխատանքներից առաջ օգտագործվող նյութերի հարաբերությունների կազմում լաբորատոր պայմաններում;
3. Տարբեր դասի բետոնների ստուգում խորանարդների վերցմամբ, կեռերի հանման կամ համապատասխան սարքերով կրակելու եղանակներով` քանակները և պարբերությունները համաձայն սահմանված կարգերի;
4. Ամրանների ստուգում ծռման և ձգման աշխատանքների ժամանակ` քանակները և պարբերությունները համաձայն սահմանված կարգերի;
5. Եռակցման հանգույցների ստուգում ուլտրաձայնային եղանակով` քանակները և պարբերությունները համաձայն սահմանված կարգերի;
6. Օգտագործվող հանքանյութերի գրանուլային բաղադրության ստուգում` քանակները և պարբերությունները համաձայն սահմանված կարգերի;
7. Ռենտգեն սենյակում պատերի բարիտապատումից առաջ բարիտանյութի ճառագայթների կլանման ստուգում լաբորատոր պայմաններում։

Վերոնշյալ փորձարկումները պետք է իրականացվեն՝ հիմք ընդունենելով ՀՀ-ում գործող բոլոր կանոնները և նորմերը (ՇՆԿ-ներ և ՀՀՇՆ-ներ), ստուգելու համար շինարարական պայմանագրով նախատեսված այն բոլոր աշխատանքները, որոնք ենթակա են լաբորատոր փորձարկումների: